**ՀԱՇՎԵՏՎՈՒԹՅՈՒՆ**

*ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁԱՆՑ ՀԱՐՑԵՐՈՎ ԶԲԱՂՎՈՂ ՏԱՎՈՒՇԻ ՄԱՐԶԱՅԻՆ ՀԱՆՁՆԱԺՈՂՈՎԻ 2014 Թ. ԸՆԹԱՑՔՈՒՄ ԿԱՏԱՐԱԾ ԱՇԽԱՏԱՆՔՆԵՐԻ ՎԵՐԱԲԵՐՅԱԼ*

 Հաշմանդամություն ունեցող անձանց հարցերով զբաղվող Տավուշի մարզային հանձնաժողովը /ստեղծվել է ՀՀ Տավուշի մարզպետի 20.03.2008թ. թիվ 9-Ա կարգադրությամբ, փոփոխություն և լրացում է կատարվել 26.08.2010թ. թիվ 48-Ա կարգադրությամբ/: 2014թ. ընթացքում հանձնաժողովն անց է կացրել 5 նիստ: Քննարկվել են բազմաբնույթ հարցեր, նիստերին հրավիրվել և մասնակցել են հաշմանդամների հիմնախնդիրներով զբաղվող բազմաթիվ ՀԿ-ների, պետական ու ոչ պետական կառույցների ներկայացուցիչներ, համայնքապետարանների աշխատակիցներ: Նիստերի արձանագրությունները սահմանված կարգով ՀՀ Տավուշի մարզպետի 24.07.2014թ. թիվ 01/14.1/2837-14 և 08.12.2014թ. թիվ 01/14.1/4761-14 գրություններով ներկայացվել են ՀՀ աշխ. և սոց. հարցերի նախարարություն, որոնց մեջ նշված են նիստերի մասնակիցները, հրավիրված անձինք և օրակարգային հարցերը: Նիստերի ընթացքում քննարկվել և ամփոփվել են նախորդ տարվա ընթացքում կատարված աշխատանքները, ինչպես նաև քննարկվել են բազմաթիվ այլ հարցեր: Այդ թվում.

- Հաշմանդամների ամառային հանգստի և սանատոր-կուրոտրային բուժման կազմակերպման մասին /հանձնաժողովի 04.06.2014թ. թիվ 2 նիստ/,

- ՀՀ կառավարության 2006 թ. ,,Հաշմանդամների և բնակչության սակավաշարժուն խմբերի համար սոցիալական, տրանսպորտային և ինժեներական ենթակառուցվածքների մատչելիության ապահովման կարգը հաստատելու մասին՚՚ թիվ 392-Ն որոշման պահանջների կատարման ընթացքը և կատարված ուսումնասիրությունների արդյունքները /16.07.2014թ. թիվ 3 նիստ/,

- ,,Հույսի կամուրջ՚՚ ՀԿ-ի հետ համատեղ ,,Աշխատանքի և արժանապատիվ կյանքի իրավունք՚՚ հաշմանդամություն ունեցող երիտասարդների կենսապայմանների բարելավում՝ զբաղվածության հնարավորությունների մեծացմամբ ՀՀ Տավուշի մարզում, 2013թ.-2016թ.՚՚ իրականացվող ծրագրի ներկայացում, գործատուների մասնակցությամբ /16.07.2014թ. թիվ 3 նիստ/,

- ՀՀ կառավարության 28.09.2013թ. թիվ 39 արձանագրային որոշմամբ հաստատված Զբաղվածության կարգավորման 2014թ. պետական ծրագրով և միջոցառումների ցանկով նախատեսված ԶՏԿ-ների և գործատուների համագործակցված աշխատանքի մասին /30.09.2014թ. թիվ 4 նիստ/,

- Հաշմանդամների միջազգային օրվա կապակցությամբ մարզում միջոցառումներ անցկացնելու համար կազմակերպչական հարցերի քննարկում /28.11.2014թ. թիվ 5 նիստ/:

Հանձնաժողովի քննարկումների արդյունքներում մի շարք առաջարկություններ են ներկայացվել ՀՀ ԱՍՀՆ և տարածքային կառավարման նախարարություն:

Հանձնաժողովի նիստերին մասնակցել են համայնքների ճարտարապետներ, որոնց հետ քննարկվել է ՀՀ կառավարության 2006թ. Թիվ 392-Ն որոշման պահանջների կատարման ընթացքը: Հղում է արվել բոլոր համայնքապետերին՝ տրանսպորտային և ինժեներական ենթակառուցվածքները հաշմանդամներին հարմարեցնելու և որոշման պահանջների կատարման ընթացքն ապահովելու վերաբերյալ: Հանձնաժողովի նախաձեռնությամբ հավաքագրվել և մարզպետարանի աշխատակազմի առողջապահության և սոցիալական ապահովության վարչությունում ստեղծվել է տեղեկատվական բազա՝ մարզի բոլոր 62 համայնքներում 2006-2014 թվականների ընթացքում կառուցված կամ կառուցվելիք շենք-շինությունների՝ հաշմանդամներին հարմարեցվածության /նաև թեքահարթակների/ վերաբերյալ:

Մասնակցել են մարզում գործող հաշմանդամների հիմնախնդիրներով զբաղվող բազմաթիվ ՀԿ-ներ, համայնքապետարանների ներկայացուցիչներ, համայնքային կենտրոնների ֆասիլիտատորներ և այլն:

 Հանձնաժողովի աշխատանքների վերաբերյալ տեղեկատվությունը պարբերաբար տեղադրվել է ,,Տավուշ՚՚ մարզային թերթում, և ,,Տավուշի մարզպետարան՚՚ ինտերնետային կայքում:

ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁԱՆՑ ՀՀ ՏԱՎՈՒՇԻ ՄԱՐԶԱՅԻՆ ՀԱՆՁՆԱԺՈՂՈՎ